Diari Oficial de la Generalitat Valenciana


Sumari del DOGV 710, del 25-11-1987 (1987/810024)

ORDRE de 5 d'octubre de 1987, de la Conselleria de Cultura, Educació i Ciència, que convoca concurs del «Cartell Commemoratiu del Dia Internacional de la Dona, 8 de març» per a 1988.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/10/05/(2)/dof/vci/html**

### Dades del document

Número de DOGV
:   710

Data del DOGV
:   25-11-1987

Secció del DOGV
:   DISPOSICIONS GENERALS

Número del document
:   1987/810024


Data del document
:   05-10-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 d'octubre de 1987, de la Conselleria de Cultura, Educació i Ciència, que convoca concurs del "Cartell Conmemoratiu del Dia Internacional de la Dona, 8 de març" per a 1988.  
L'Estatut d'Autonomia de la Comunitat Valenciana, aprovat per Llei Orgànica 5/1982, estableix en l'article 31.26 la promoció de la dona com a competència exclusiva de la Generalitat Valenciana.  
Fent ús de la competència citada, el Consell de la Generalitat Valenciana, per Decret 95/1987, de 17 d'agost, que va aprovar el Reglament Orgànic i Funcional de la Conselleria de Cultura, Educació i Ciència, va crear el Gabinet de la Dona, que es va encarregar d'impulsar les mesures necessàries per a fer efectives la integració plena i la igualtat de la dona en els distintos àmbits.  
Per això, atés el caràcter commemoratiu del 8 de març, Dia Internacional de la Dona, i la importància d'aquest dia per a la Història i les aspiracions reivindicatives de les dones, i fent ús de les atribucions que m'atorga l'article 35 de la Llei 5/1983, de 30 de desembre, de la Generalitat Valenciana,  
ORDENE:  
Article primer  
La Conselleria de Cultura, Educació i Ciència convoca concurs per el «Cartell commemoratiu del Dia Internacional de la Dona, 8 de març» de l'any 1988.  
Article segon  
Destinar al concurs quatre-centes mil pessetes (400.000), a càrrec dels Pressupostos Generals de la Generalitat Valenciana per a 1987.  
Article tercer  
S'aproven les bases que regeixen la convocatòria present, incloses en forma d'annex.  
DISPOSICIO FINAL  
L'Ordre present entrarà en vigor l'endemà de la publicació en el Diari Oficial de la Generalitat Valenciana.  
València, 5 d'octubre de 1987.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
BASES  
Primera. Poden participar en el concurs totes les persones físiques interessades.  
Segona. Les/els participants en el concurs han d'acompanyar el cartell amb:  
a) Instància de sol·licitud.  
b) Fotocòpia del Document Nacional d'identitat.  
c) Currículum vitae dels/les aspirants.  
d) Declaració jurada de presentar obra original i que no ha estat editada.  
Tercera. El cartell presentat ha de reunir els requisits següents:  
- Format lliure.  
- Ha de ser presentat en art final.  
- Ha de poder reproduir-se sobre paper de quatricomia.  
- El suport i la tècnica utilitzada en l'original es deixa a l'elecció lliure del/la concursant.  
Quarta. El termini de presentació acaba el 15 de desembre de 1987.  
Cinquena. La presentació de originals es pot fer directament en la Conselleria de Cultura, Educació i Ciència, en els Serveis Territorials o a través de qualsevol dels mitjans que estableix l'article 66 de la Llei de Procediment Administratiu.  
Sisena. La dotació dels premis és la següent:  
Primer premi: 250.000 pessetes i edició del cartell.  
Accèssit: 150.000 pessetes.  
Setena. Una comissió adjudicarà el premi i l'accèssit. La presideix el Conseller o persona en qui delegue, i la formen:  
- El Secretari General de la Conselleria de Cultura, Educació i Ciència o persona en qui delegue.  
- La Directora General de Cultura o persona en qui delegue.  
- La Cap del Gabinet de la Dona.  
- El Cap del Servei de Publicacions.  
Vuitena. Si la comissió considera que cap treball no té mèrit suficients, el premi es pot declarar desert.  
Novena. El veredicte serà inapel·lable i es publicarà en el Diari Oficial de la Generalitat Valenciana.  
Deu. Els originals premiats passaran a ser propietat de la Conselleria de Cultura, Educació i Ciència, que en farà ús segons li convinga.  
Onze. Les obres presentades que no obtinguen premi podran retirar-se en els trenta dies hàbils posteriors a la resolució del concurs.  
Dotze. La sol·licitud de participació en el concurs suposa acceptar les bases presents.


Còpia Permalink ELI